Terje Aasland
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere
Terje Aasland er en norsk politiker for Arbeiderpartiet som siden mars 2022 er olje- og energiminister i regjeringen Støre.
Han har siden 2005 representert Telemark på Stortinget. Han var leder av Næringskomiteen i 2009–2013, nestleder i Energi- og miljøkomiteen i 2013–2017 og nestleder i Næringskomiteen i 2017–2021. Fra 2021 var han parlamentarisk nestleder i Arbeiderpartiet og samtidig leder av energi- og miljøkomiteen til han gikk inn i regjeringen. Han var leder av Skien Arbeiderparti i perioden 1995–2000 og leder av Telemark Arbeiderparti fra 2006 til 2020. I årene 1991–2003 var han medlem av Skien kommunestyre.Terje Aasland er utdannet energimontør og arbeidet ved Skiensfjordens Kommunale Kraftselskap fra 1982 til 1994, var tillitsvalgt i Norsk Elektriker- og kraftstasjonsforbund i årene 1994–1999 og som distriktssekretær i LO fra 1999. Les mer i Store norske leksikon Arbeiderpartiet Stortingsrepresentantene 2021–2025 Regjeringen Støre